Hati ya kufanya muhtasari: Wakati ugonjwa wa Corona ulipokuwa unapiga Afrika Mashariki katika wimbi kuu la kwanza katikakati ya mwaka huu, kila nchi ilichukua hatua zilizoshawishiwa na viongozi wake wakuu kwenye kujikinga na ugonjwa huo.

Nchini Uganda, mmoja wa waandishi wa habari rafiki zangu niliyozungumza nao wakati ule aliniambia uamuzi wa Museveni kutofunga mipaka yake ulichagizwa zaidi na Umajumui wake kuliko kitu kingine chochote. Ndani kabisa ya roho yake, Rais huyo wa Uganda anaamini Afrika Mashariki ni nchi moja na asingeweza kuwafungia Waganda, Wakenya au Watanzania wasitoke.

Wakati raia wa Uganda wakijiandaa kwa Uchaguzi Mkuu wa Januari 14 mwakani, swali kubwa la kujiuliza kwa wengi ni kwa vipi uchaguzi huu ni muhimu kwa taifa hilo na eneo zima la Afrika Mashariki kwa sasa na miaka mingi ijayo.

Museveni na ndoto ya Shirikisho la Afrika Mashariki

Si siri kwamba mmoja wa viongozi ambao wamekuwa wakizungumza - sirini na hadharani, kuhusu umuhimu wa Shirikisho la Afrika Mashariki ni kiongozi huyu wa Uganda kwa miaka 36 sasa.

Museveni anaamini kwamba Afrika ilitawaliwa kirahisi na wakoloni na inaendelea kunyonywa hadi sasa kwa sababu ya kukosa umoja. Jambo moja ambalo amekuwa akilipigania mara kwa mara ni kuundwa kwa Shirikisho hilo la kisiasa.

Kwa hali ilivyo sasa, hamu kubwa ya shirikisho hilo iko zaidi kwa Museveni kuliko kwa viongozi wengine kwa sababu tofauti. Kimsingi, katika kipindi cha miaka mitano iliyopita, EAC inapita katika kipindi kigumu kwa sababu ya siasa za kikanda na kidunia ambazo sasa zinaangalia ndani ya nchi zaidi kuliko nje.

Shirikisho la Afrika Mashariki linamaanisha soko kubwa zaidi la bidhaa kwa wananchi wa eneo hilo, mzunguko mkubwa wa mitaji na utaalamu, uimara zaidi wa ulinzi na usalama na uhusiano imara zaidi baina ya nchi hizo.

Ni Umajumui huo wa Museveni ndiyo uliomfanya akubali Jeshi la Ulinzi la Wananchi wa Uganda (UPDF) likafanye kazi za kulinda amani katika nchi kama Somalia na kwingineko.

Ushindi wa Museveni utamaanisha Uganda kuendelea kuwa mojawapo ya nchi zitakazokuwa zinaamini...\nMuhtasari katika lugha sawa na hati:
Katika viongozi walio madarakani barani Afrika kwa sasa, ni wachache wanaweza kujigamba kuwa wafuasi wa Umajumui wa Afrika (Pan Africanism), kumzidi Rais Yoweri Kaguta Museveni wa Uganda.